Jean Deyrolle
Jean Deyrolle, 1911-1967, fransk maler. Efter at have dyrket en postimpressionistisk og en kubistisk udtryksform udviklede Jean Deyrolle i begyndelsen af 1940'erne et nonfigurativt maleri, præget af geometriske former og en kolorit, der spænder fra dæmpede varme farver til kølige og stærkt lysende.
Han blev ligesom bl.a. Richard Mortensen og Robert Jacobsen knyttet til Galerie Denise René i Paris og udstillede ofte sammen med progressive danske og franske kunstnere i Danmark.
Fra 1959 var Jean Deyrolle lærer ved kunstakademiet i München.
Læs mere om fransk kunst.